Gabriel Tamas

Sebastián Gabriel Tamas, nado o 9 de novembro de 1983 en Brașov, Romanía, é un futbolista que xoga na demarcación de defensa.

 Traxectoria 
Comezou xogando nos equipos da súa cidade, o FC Brașov e o Tractorul Brașov, de onde pasou ao FC Dinamo București, un dos grandes equipos de Romanía. O seu bo papel neste equipo fai que en 2003 saia traspasado ao Galatasaray SK turco e ao pouco tempo ao FC Spartak Moscova. No equipo ruso non chegou a adaptarse polo que en 2004 foi cedido de novo ao Dinamo București e en 2006 ao Celta de Vigo, por aquel entón disputando a Copa da UEFA.

O Celta xogaba competición europea pero en liga rematou a tempada descendendo a Segunda División, e Tamas nunca chegou a asentarse no once titular polo que o club non exerceu a opción de compra e no verán de 2007 asinou polo AJ Auxerre francés.

Posteriormente xogou cedido outra vez no Dinamo București e no West Bromwich Albion FC, equipo que se faría cos seus servizos. No ano 2013 firmou polo CFR Cluj pero non remataría a tempada e o club rescindirialle o contrato por un escándalo nocturno do xogador.

 Coa selección 
Debutou coa Selección de fútbol de Romanía o 12 de febreiro de 2003 ante Eslovenia. Disputou co combiando nacional a Eurocopa Autria/Suíza 2008, onde xogou tódolos encontros que disputou a súa selección.

 Véxase tamén 
 Ligazóns externas 
 Ficha do xogador en bdfutbol.com 

Categoría:Nados en Brașov
Categoría:Nados en 1983
Categoría:Futbolistas de Romanía
Categoría:Defensas de fútbol
Categoría:Xogadores do FC Brașov
Categoría:Xogadores do Tractorul Brașov
Categoría:Xogadores do FC Dinamo București
Categoría:Xogadores do Galatasaray SK
Categoría:Xogadores do FC Spartak de Moscova‎
Categoría:Xogadores do Celta de Vigo
Categoría:Xogadores do AJ Auxerre
Categoría:Xogadores do West Bromwich Albion FC
Categoría:Xogadores do CFR Cluj
Categoría:Xogadores da selección de fútbol de Romanía